شه‌فه‌ق نيوز/ نێچيروان بارزانى هه‌ڵوژرياێ ئه‌را سه‌رۆك هه‌رێم كوردستان، په‌ياميگ ئاراسته‌ى ملله‌ت هه‌رێم كوردستان كرد و له‌تى جه‌خت له‌بان كار كرد له‌ڕێ له‌وه‌رگرتن ريه‌يل گفتگوو وه‌خاتر چاره‌سه‌ر گشت كيشه‌يل ناونى هه‌رێم و حكومه‌ت ناوه‌ندى له‌ چوارچێوه‌ى ده‌ستوور.
نێچیروان بارزانی وت: بيجگه‌ ده‌رخستن و ريز و حورمه‌ت فريه‌يگم ئه‌را په‌رله‌مان كوردستان، ك ئمڕوو وه‌ نوێنه‌رايه‌تى ملله‌ت كوردستان متمانه‌ وه‌پيم دان، سه‌رجه‌م كوردستنيه‌يل ئه‌زيز دڵنيا ئه‌كه‌م ك سەرۆکایەتی هەرێم چەتر یەکڕیزی و گرکەرەوەی سەرجەم هێز و لایەنەيل سیاسی کوردستان و پێکهاتەيل ئیتنی و ئایينی ئه‌دێ وە جیاوازی هوير وئه‌راچوينه‌يليان له‌وه‌ر خاتر وه‌يه‌كه‌وژيان ئاشتيانه‌ و ئارامى ملله‌ت كوردستان.
بارزانى هه‌ميش وت: کوردستانيه‌يل خوه‌شەویست، ئارامی و ئاشتی کۆمەڵایەتی و زامنکردن مافەيل تاک و کۆمەڵگه‌، ئامانج سەرەکیمان ئه‌دێ وە گرتنەوەر ڕێگه‌ی دیالۆگ لە چارەسەرکردن سەرجەم کێشەيل ناونى هەرێم و حکومەت فیدراڵ لە چوارچێوەی دەستوور، وه‌ل مقه‌يه‌تى له‌ پەیوەندی دووسانەی وەهێز وه‌ل وڵاته‌يل هاوسا و ناوچەگە و وەردەوامیدان وە پته‌وكردن پايه‌ و سەنگ هەرێم کوردستان لەبان ئاست هەرێمایەتی و ناودەوڵەتی
جى باسه‌، نێچیرڤان بارزانی سەرۆك هەڵوژريای هەرێم کوردستان لە كووتایی پەیامه‌گه‌ى ئاماژه‌ وه‌ ئه‌وه‌ كرد هەرێم کوردستان موڵك گشت کوردستانیه‌يله‌،وه‌گشت پيكهاته‌يليه‌و، سه‌رۆكايه‌تى هه‌رێميش ئيراده‌و خواست و مافه‌يليان ئه‌دێ وه‌بى هويچ جياكارييگ، به‌رژه‌وه‌نديه‌يل ملله‌ت كوردستان، وه‌رده‌واميدان و گورجكردن گامه‌يل پرووسه‌ى پێكهاوردن حكومه‌ت هه‌رێم له‌ لايه‌نه‌يل به‌شداربوێ ئه‌خوازێد.
